Gran Canaria

Gran Canaria er ei spansk øy og den nest sørligste av Kanariøyene, en øygruppe i Atlanterhavet. Korteste avstand til den nordvestlige kysten av Afrika (Vest-Sahara) er 197 km. Med et areal på nærmere 1560 kvadratkilometer er øya den tredje største av Kanariøyene. Den er nest størst i folketall av de syv bebodde Kanariøyene. De to høyeste fjelltoppene på øya er: Morro de la Aqujereada: (1956 m), Pico de las Nieves (1949 m)

Etymologi
Kanari (spansk:Canario) var navnet de første europeere gav til urfolket på øya tidlig på 1400-tallet. Siden har denne betegnelsen blitt utvidet til å gjelde Kanariøyene som helhet. Det finnes flere hypoteser om opprinnelsen til denne betegnelsen, men en av de mest brukte, kommer fra det historiske verket Historia Naturalis, skrevet av den romerske forfatteren og admiralen Plinius den eldre i år 77.https://web.archive.org/web/20060518190629/http://www.canarias7.es/impresa/articulo.cfm?Id=907910&dia=12%2F06%2F05 Det antydes der at navnet og folket kommer fra en berberstamme i søndre Marokko, som allerede da kalte seg "Canarii".George Glas: History of Canari Islands
https://books.google.es/books?id=KHffy35pS7EC&pg=PA28&lpg=PA28&dq=Canari+king+Artemi&source=bl&ots=6q8cuIeqY4&sig=ACfU3U0x36rgBa41fKquxCt9wXqfqes0nQ&hl=no&sa=X&ved=2ahUKEwij0MX3u8HnAhWMoBQKHbyICMMQ6AEwAnoECAUQAQ#v=onepage&q=Canari%20king%20Artemi&f=false
Tilnavnet Gran (stor) fikk Gran Canaria av normanneren Bethencourt i 1404 og 1405 da han ble beseiret av urbefolkningen på øya i to slag ved Arguineguin på sørsiden av øya. Han gav da urbefolkningen tittelen "Gran" (stort folkeslag) for å forklare grunnen til at han tapte disse slagene.

Administrativ inndeling
Gran Canaria er delt inn i tjueen kommuner:
Agaete
Agüimes
Artenara
Arucas
Firgas
Gáldar
IngenioMogán
Moya
Las Palmas
San Bartolomé de Tirajana
San Nicolás de Tolentino
Sta. Brígida
Sta. Lucía de TirajanaSanta María de Guía
Tejeda
Telde
Teror
Valleseco
Valsequillo
Vega de San Mateo
Gran Canaria har en befolkning på , hvorav  bor i hovedstaden Las Palmas de Gran Canaria. Las Palmas de Gran Canaria er også hovedstaden i provinsen Las Palmas, og en av de to hovedstedene på Kanariøyene. Stranden Las Canteras ligger i hjertet av byen Las Palmas.Hovedstaden ble grunnlagt den 24. juni 1478 under navnet Real de Las Palmas, av Juan Rejon.

 Turisme 
Gran Canarias største næring er turismen. Det er hovedsakelig charterturister som besøker Gran Canaria. Øyas tradisjonelle attraksjoner er sol og strender. I de senere år har det blitt etablert stadig flere golfbaner og det er nå sju 18-hullsbaner på øya.

Reisemålene på Gran Canaria med mest liv og røre er Playa del Inglés og Puerto Rico. Begge ligger på sørkysten av øya. Her er det hundrevis av barer, nattklubber og restauranter.

Markedet i fiskerlandsbyen Arguineguin (i kommunen Mogán) er øyas største. Det er åpent på tirsdager. I denne landsbyen bor også mange nordmenn fast eller i vinterhalvåret og Sjømannskirken finnes også her. Det er ikke uvanlig med skilt og informasjon på norsk/skandinavisk her og enkelte norske varer i noen av butikkene.

Puerto Rico, Arguineguin, Playa del Inglés og Maspalomas har mange norske turister. Der finnes norske butikker, klubber og norske restauranter eller restauranter med norske retter som karbonader, lapskaus og ertestuing.http://www.vg.no/nyheter/meninger/reiseliv/det-norske-harryparadiset/a/23611063/

 Klima 
Gjennomsnittstemperaturen varierer fra 20 ℃ om vinteren til 26 ℃ om sommeren. Gjennom århundrene har Gran Canaria lidd av alvorlig avskoging på grunn av kontinuerlig hogst og andre intensive bruksområder, noe som gjør øya i øygruppen avskoget.“Con lo que cuesta un Jumbo se puede reforestar toda Gran Canaria” I det tjuende århundre ble det gjennomført skogplanting på ryggen av øya, og noe av den tapte skogen ble gjenvunnet.Reforestación de las cumbres de Gran Canaria

 Referanser 

 Eksterne lenker 
 Offisiell turistinformasjon om Gran Canaria

 Fakta om Gran Canaria
 Liste over alle plantearter på øya - Flora de Canarias


Kategori:Øyer i Spania
Kategori:Biosfærereservater i Spania